Nordjyllands Politi vil gerne i kontakt med personer, der kender eller kan identificere manden på billedet ovenfor. Politiet har en formodning om at han er gerningsmanden i en sag fra 16. juni hvor en 21-årig mand blev slået fem gange i ansigtet på Monkey Club i Jomfru Ane Gade i Aalborg. Den formodede gerningsmand beskrives som 20-25 år, cirka 185 centimeter høj, almindelig af bygning, muskuløs, mørkt, kort hår. Har man oplysninger om personen på billedet kan man kontakte Nordjyllands Politi på telefon 1-1-4.

Opsummering:
Nordjyllands Politi efterlyser mulig gerningsmand til overfald i juni.